**DJEČJI VRTIĆ „GRADAC“**

**Jadranska 107/A**

**OIB: 31046492174**

Klasa: 400-02/20-01/01

Ur. Broj: 2147-0-22-03-20-02

Gradac, 15.10.2019.

**Obrazloženje prijedloga financijskog plana 2020. i projekcija 2021. i 2022. godine**

**Naziv korisnika:**

Dječji vrtić „Gradac“

**Organizacijska struktura:**

Rad je organiziran na 2 lokacije:

* Centralni vrtić Gradac, Jadranska 107a
* Područni vrtić Drvenik, Donja vala 129

Dječji vrtić broji 3 skupine s ukupno 41 djece, među kojima ima 18 predškolaca. Djeca su integrirana u redoviti 10-satni i 6-satni program.

Jedno dijete koje nije redoviti polaznik DV-a će biti upisano od 01.03.2020. di 31.05.2020..

Posebni programi (glazbeni, sportski i jezični) su verificirani od strane Ministarstva i u njih su uključena sva djeca.

**Djelokrug rada:**

Dječji vrtić „Gradac“ je javna predškolska ustanova. Glavna djelatnost je predškolski odgoj i naobrazba, te skrb o djeci predškolske dobi. U skladu s djelatnosti, vrtić ostvaruje redovite programe njege, odgoja, obrazovanja, zdravstvene zaštite, prehrane i socijalne skrbi djece ranije i predškolske dobi. Prilagođeni su razvojnim potrebama djece te njihovim mogućnostima i sposobnostima, a sukladno Zakonu o preškolskom odgoju i obrazovanju (NN.10/97., 107/07 i 94/13).

**Obrazloženje ukupnih prihoda i rashoda**

Proračun za 2020. godinu i projekcije za 2021. i 2022. godinu izrađeni su prema metodologiji izrade proračuna JLP(R)S koja je propisana Zakonom o proračunu, Pravilnikom o proračunskim klasifikacijama i Pravilnikom o proračunskom računovodstvu i računskom planu (NN br124/14, 115/15 i 87/16) te Uputama Ministarstva i Osnivača.

Prijedlog financijskog plana se sastoji od Općeg dijela, Plana prihoda i primitaka iskazanog po vrstama, plana rashoda i izdataka razvrstanog prema proračunskim klasifikacijama te Obrazloženja prijedloga financijskog plana.

Dječjem vrtiću kao proračunskom korisniku sredstva se osiguravaju iz Proračuna Općine Gradac, dio od uplata roditelja za korištenje usluga vrtića i dio od Ministarstva znanosti i obrazovanja koji uplaćuju za predškolce na godišnjoj razini. Dječji vrtić „Gradac“ je dio EU projekta „Gradac za mlade obitelji“. Općina Gradac, kao partner dječjeg vrtića u projektu šalje zahtjeve za isplatu sredstava iz projekta i sredstva se uplaćuju na račun Općine, a Općina iz tih sredstava pokriva troškove vrtića vezane za projekt.

Planirani ukupni prihodi za 2020. godinu iznose 1.230.700,00 kn, a čine ih:

1. Prihodi iz Proračuna Općine Gradac u iznosu od1.057.500,00 kn (tu spadaju i prihodi iz EU koje Općina prima na svoj račun)
2. Vlastiti prihodi – upisnine i članarine u iznosu od170.200,00 kn
3. Pomoći od Ministarstva znanosti i obrazovanja za predškolce u iznosu od3.000,00 kn.

Ukupni rashodi poslovanja u 2020. godini iznose1.230.700,00 kn i uravnoteženi su sa ukupnim prihodima.

Skupina rashoda 31 – rashodi za zaposlene

Rashodi za zazaposlene u 2020. godini iznose 670.000,00 kn i obuhvaćaju 54,44 % od ukupnog proračuna.Odnose se na plaće djelatnika u vrtiću. 87.000,00 kn se financira iz EU projekta „Gradac za mlade obitelji“, a 583.000,00 kn iz proračuna Općine.

Skupina rashoda 32 – materijalni rashodi

Materijalni rashodi za 2020. godinu planiraju se u iznosu od558.700,00 kn , sastoje se od:

1. Naknade troškova zaposlenima u iznosu od 68.500,00 kn.
2. Rashoda za materijal i energiju u iznosu od 230.500,00 kn (namirnice za djecu, uredski materijal, literatura, električna energija, materijal za rad s djecomi sl.).
3. Rashodi za usluge u iznosu od 248.700,00 kn, a čine ih rashodi za poštarinu i telefon, računalne usluge, održavanje opreme, ugovore o djelu i sl.
4. Ostalih nespomenutih rashodi poslovanja koji se odnose na reprezentaciju, premije osiguranja i sl. U iznosu od 11.000,00 kn
5. Financijski rashodi su u iznosu od 2.000 kn, a odnose se na usluge banaka.

Ciljevi dječjeg vrtića i pokazatelji uspješnosti su osigurati uvjete za potpunu sigurnost i zaštitu djece, podizati razinu kvalitete rada s djecom, stvoriti kulturu ustanove usmjerene na razumijevanje procesa istraživanja i učenja djece te razvijanje temeljnih kompetencija za cjeloživotno učenje. Jedan od pokazatelja uspješnosti je suradnja s EU kojom se postigao cjelodnevni rad vrtića i uveli posebni programi (glazbeni, sportski i jezični) u koje su uključena sva djeca.

Ravnateljica

Dražena Radonić